The Christmas Carol

The Christmas Carol er en kort lavbudsjetts TV-film fra 1949 regissert av norskfødte Arthur Pierson. Han adapterte også Charles Dickens' roman A Christmas Carol fra 1843. Den heter på norsk En julefortelling. Filmen komprimerer Dickens' roman til en lengde på litt over 25 minutter. Det blir påstått at det er «den eldste bevarte streite adapsjonen av historien for fjernsyn». 

A Christmas Carol ble opprinnelig laget som et syndikert program, som ble sendt på 22 stasjoner i USA første juledag i 1949. Det ble sponsret av Magnavox og representerte selskapets første bruk av reklame på fjernsynet. I 1952 ble filmen ervervet av Consolidated Television Sales for videre syndikasjon.

Filmen blir betraktet som primitiv etter moderne standarder. Ebenezer Scrooges navn blir feilstavet som Ebeneezer både i rulleteksten og på gravsteinen. 

Vincent Price er fortelleren. Taylor Holmes spiller rollen som Scrooge. A Christmas Carol inneholder en tidlig opptreden av Jill St. John, ni år gammel og kreditert som Jill Opphenheim, i rollen som Missie Cratchit.

Rolleliste 
Taylor Holmes - Ebeneezer Scrooge
Pat White - Bob Cratchit
Robert Clarke - Fred
Earl Lee - Marleys gjenferd
Nelson Leigh - Fortidens ånd
Joe Battista - Scrooge som gutt
George James - Nåtidens ånd
Queenie Leonard - Mrs. Cratchit
Mike Miller - Peter Cratchit
Karen Kester - Belinda Cratchit
Jill Oppenheim - Missie Cratchit
Bobby Hyatt - Tiny Tim
Connie Cavendish - Martha
Jack Nestle - Fremtidens ånd
Paul Maxey - Tykk gentleman
Leonard Carey - Tynn gentleman
Anne Howard - Caroline
The Mitchell Choirboys

Referanser

Eksterne lenker 

Fantasyfilmer fra USA
Julefilmer
Kortfilmer fra USA
TV-filmer fra USA
Filmer fra 1949
TV-produksjoner basert på verk av Charles Dickens